Karikó Katalin díszdoktori oklevele (Yale University - 2022)
Karikó Katalint a Yale University díszdoktorává avatták a 2022. május 23-i ünnepségen. A Yale University 321. alkalommal ünnepelte diplomásait. A 2022. május 23-i ünnepségen adták át az egyetemi és tiszteletbeli okleveleket is. Karikó Katalinnal együtt tíz kiválóság részesült a 321 évvel ezelőtt alapított amerikai magánegyetem tiszteletbeli oklevele elismerésben. „Az a 10 személy, akit ma kitüntetünk, példaként szolgál önöknek, végzőseinknek. Ők arra ösztönöznek, hogy önök is törekedjenek a kiválóságra, értékeljék az emberi jellem azon elemeit, mint például a kreativitás, a kíváncsiság, a fegyelem, az integritás és a közszolgálat iránti szenvedély ” – mondta Peter Salovey, a Yale elnöke az egyetemi ünnepségen.